**Întrebare de încălzire**

0. Conform datelor de pe site-ul său, ACESTA a apărut în anul 1990. Este compus din cîteva părți constituente, printre care oficiul central și 35 de oficii teritoriale. Chiar dacă are aparent un statut înfiorător, sloganul său ne comunică faptul că funcționarii săi sunt în serviciul contribuabililor. Despre ce instituție este vorba?

Răspuns: Serviciul Fiscal de Stat

Comentariu: Sloganul Serviciului Fiscal de Stat este ”Funcționarul fiscal - în serviciul contribuabilului”.

**Runda 1**

1. Acum câteva secole, în Danemarca, taxare corăbiilor care treceau prin strâmtorile controlate de danezi era foarte simplă, dar în același timp foarte eficientă. Căpitanii corăbiilor achitau un anumit procent din valoarea mărfurilor transportate pe corabie. Procedura era următoarea: când o corabie trecea prin strâmtoare, căpitanul indica valoarea mărfii, iar un inspector oficial verifica superficial cantitatea și calitatea ei. Cu toate acestea, căpitanii nu se grăbeau să diminueze valoarea indicată, pentru că inspectorii aveau un anumit drept. Ce drept?

Răspuns: Să cumpere marfa la valoarea indicată

Comentariu: În cazul în care căpitanul indica o valoare prea mică risca să rămână fără marfă la un preț de nimic.

2. În secolul XV, în unele state europene, XY era obligatorie pentru colectorii de taxe, care erau obligați să umble peste tot în pereche, pentru a diminua riscul ca ei să cadă pradă tentațiilor materiale. La noi, XY este asociată cu un anumit tip de înșelăciune. Ce expresie a fost înlocuită prin XY?

Răspuns: Contabilitatea dublă

Comentariu: Colectorii de taxe lucrau în pereche, însă fiecare își ducea propria contabilitate. În caz de nereguli cele două evidențe erau comparate.

3. În romanul "Anglia, Anglia" de Julian Burns, activitatea acestui personaj era numită "germenul sistemului de impozitare" . Numiți această persoană, dacă ea și-ar putea găsi cu ușurință un rost și în Moldova din Epoca modernă.

Răspuns: Robin Hood.

Comentarii: Unul din principiile de baza sistemelor fiscale încă de la originile sale era redistribuirea avuției, adică taxarea persoanelor bogate cu un impozit mai ridicat și a persoanelor sărace – cu o cotă mai moale. Robin Hood avea o misiune similară: jefuirea persoanelor bogate și cedarea valorilor agonisite persoanelor sărace. În întrebare se mai face aluzie la haiduci.

4. Încă în anul 2001, în Chile a fost organizată o loterie mai originală. Bilete de loterie erau gratuite, participanții trebuind doar să le ceară. Cu toate acestea, organizatorul loteriei a avut de câștigat mult mai mult decât a cheltuit pentru a recompensa câștigătorii. Mai târziu, o astfel de loterie a fost realizată și la noi. Dar ce reprezentau biletele de loterie?

Răspuns: bonuri de casă

Se acceptă: cecuri, și alți termeni similari.

Comentariu: În ambele cazuri, organizatori ai evenimentelor au fost Serviciile fiscale.

5. Se spune că în Tibet, într-un timp, pentru doritorii de a se înrola în armată a fost introdus un impozit neobișnuit. Sincer vorbind, orice sărac putea achita acest impozit, însă nu orice bărbat se hotăra la această acțiune. Numiți olandezul, care fără să cunoască acest lucru ar fi putut evita înrolarea în armata tibetană.

Răspuns: Vincent van Gogh

Comentariu: În Tibet a fost introdus ,,impozitul pentru ureche”, iar Vincent van Gogh este renumit prin acțiunea pe care a făcut-o, tăindu-și urechea.

6. În unul din articolele revistei „Деньги” (Banii) din anul 1999 se examinează întrebarea privind introducerea în circulație a monedei euro. Denumirea articolului este una destul de scurtă, dar consistentă, și era în acord total cu caracterul pozitiv al articolului. Denumirea indica despre ce este vorba în articol, în special, în ceea ce ţine de alte monede importante utilizate în comerţul internaţional. Răspundeți printr-un cuvânt din 3 litere, cum se numea articolul?

Răspuns: YES

Comentarii: De la simbolurile Yenei japoneze, euro şi dolarului american.

7. Aceasta a fost introdusă pentru prima dată în anii ’60 ai sec. XX, în Franţa, de către Administrația fiscală. De fapt, conform unor versiuni, conceptul ce îl reprezintă a fost lansat încă la începutul sec. XX de către un industriaș german. Iniţial, a fost preconizat pentru a face faţă crizei de supra-producție mondială, pentru ca, în final, să devină una din cele mai importante surse de suplinire a bugetului multor ţări. Despre ce este vorba?

Răspuns: TVA (taxa pentru valoarea adăugată)

8. Atenţie! În întrebare sunt înlocuiri. Conform spuselor lui David Boia ”unele impozite sunt X fiscale în Yecile economiei, mai ales dacă sunt administrate prost”. Ştiind că Y reprezintă una din cele mai mari invenţii ale omenirii, scrieţi peste un minut ce a fost substituit prin X.

Răspuns: beţe

Comentariu: Citatul original: ”Impozitele sunt bețe în roțile economiei”

9. În romanul lui Cristopher Bakley se relatează că economia americană datorează creşterea sa economică generaţiei născute în anii ’40-’60 ai sec. XX şi a ajuns în criză atunci când aceste persoane au început să se pensioneze. Ce armă figurează în denumirea tradusă a romanului în cauză?

Răspuns: Bumerang

10. Blitz-dublu

a) În timpul lui Franklin Delano Roosevelt, PRIMUL a fost egal cu 79% pentru o singură persoană din Statele Unite ale Americii - Rockefeller. Numiți prin 3 cuvinte ce este primul!

b) William Cuceritorul a lăsat moștenire celui mai mare fiu Robert - Normandia, iar celui mic, William - Anglia. Peter Mayle a scris că, din fericire pentru băieți, în acele zile Al DOILEA nu exista. Numiți prin 3 cuvinte ce este al doilea!

Răspunsuri: a) Impozitul pe venit. b) Impozitul pe moștenire.

11. Astfel erau numite localitățile fondate de coloniști băștinași sau străini, de obicei în locuri neprielnice, și care erau scutite pentru o anumită perioadă de bir sau de prestații. Sunt cel puțin 15 în Republica Moldova și nu mai puțin de 40 în România. Despre ce termen este vorba?

Răspuns: Slobozia

12. În Australia, acesta începe la 1 iulie, în Japonia – la 1 aprilie, iar în SUA – la 1 octombrie. Numiți-l pe el prin două cuvinte!

Răspuns: Anul fiscal / Anul financiar

Comentariu: Anul nou nu se acceptă.

**Runda 2**

13. Atenţie! Epigramă de Virgil Petcu:

*Zvonuri... (O mie unu impozite)*

*Se zvoneşte c-o să fie,*

*Un impozit pe (cuvânt omis).*

*Şi alt zvon: c-o să-l plătească*

*Cei ce vor să-l legiuiască!*

Cuvîntul omis este şi parte componentă a unei opere moraliste româneşti al cărei autor este Ion Creangă. Ce cuvânt a fost omis din epigramă?

Răspuns: prostie

Comentariu: Un principiu al impozitării este certitudinea impunerii, care presupune existenţa de norme juridice clare, care exclud interpretările arbitrare, claritate şi precizie a termenelor, modalităţilor şi sumelor de plată pentru fiecare contribuabil, permiţând acestuia o analiză uşoară a influenţei deciziilor sale de management financiar asupra sarcinii lui fiscale

14. Am auzit cu toții despre viața grea a indienilor americani din rezervații. Poate că acest lucru este adevărat. Cu toate acestea, sunt zile când ceilalți locuitori din Statele Unite îi invidiază pe indieni. Ce fac americanii în aceste zile?

Răspuns: Completează declarațiile fiscale / plătesc impozite.

Comentarii: Indienii sunt scutiți de taxe.

15. În timpul crizei economice, conducerea fiscală a Greciei a hotărât să întreprindă măsuri suplimentare pentru a suplini trezoreria ruinată și de a îmbunătăți imaginea pătată a țării. Astfel, în pare, cu ajutorul Google Earth, în 3 din cele mai scumpe cartiere din Atena au fost identificate cel puțin 17 mii obiecte impozabile, deși doar 300 de astfel de obiecte au fost înregistrate oficial. În scurt timp însă, atenienii hâtri au început să le ascundă cu ajutorul covoarelor verzi, pentru a le apăra de la ochiul atotvăzător al Internetului. Despre ce obiecte se vorbește?

Răspuns: Piscinele.

Comentariu: Serviciul Fiscal căuta piscinele, pentru a le impozita ca obiect de lux.

16. Printre multitudinea de anunţuri, atenția autorului întrebării a fost atrasă de acesta. Propunerea de a vizita cât mai degrabă magazinul arăta cam aşa: „(cuvînt omis) noastre nu (cuvînt omis). Sunt încă mici”. Peste un minuţi scrieţi ce sunt „ale noastre” şi ce anume ele nu fac?

Răspuns: Preţurile, muşcă

Comentariu: Fraza integră ”Prețurile noastre nu mușcă, sunt încă mici”

17. Blitz-dublu: Impozitele la români. Orice formaţiune statală, pentru a exista, are nevoie de perceperea unor impozite sau taxe. Nu a reprezentat o excepţie nici Moldova în etapa medievală, catalogul impozitelor fiind sistematizat de Iurie Zavadschi în „Dicţionarul de istorie medie a Moldovei”. În cele ce urmează, se propune un blitz dublu, elaborat în baza sursei citate:

a) Numiţi impozitul, care consta în cedarea în favoarea statului a celei de a zecea parte din produse, animale!

b) Numiţi impozitul, perceput în bani de către domnie şi care a devenit în timp una din cele mai apăsătoare dări din cauza creşterii obligaţiilor faţă de Imperiul Otoman. Impozitul era plătit de orăşeni, de ţăranii liberaţi și de ţăranii dependenţi, în raport cu averea fiecăruia.

Răspuns: 1. dijmă (desetină, zeciuială); 2. Bir (dare, dajdie)

18. După cum este descris într-unul din romanele lui Terry Pratchett, în orașul Ankh – Morpork, odată a avut loc o invazie teribilă de șobolani. Ca o metodă de combatere, Consiliului Local s-a oferit să plătească, câte douăzeci de pence pentru fiecare coadă de șobolan. Număr de șobolani, de la început, într-adevăr a scăzut, dar apoi oamenii cu cozi de șobolan a început să facă cozi imense, trezoreria orașul devenind goală / fapt ce a dus la aceea că șobolanii s-au înmulțit peste tot. Viitorul patrician al orașului, a ascultat atent problema și a rezolvat-o prin propunerea de a introduce un impozit. Scrieți cât mai exact ce impozit, dacă acesta ne afectează mai puțin!

Răspuns: Impozit pe profit pentru fermele de șobolan // impozit pe profit pentru creșterea șobolanilor

19. În prezent, bine-cunoscuta organizaţie mafiotă „Cosa Nostra” activează în baza unor principii foarte stricte: tăcere absolută, să ai întotdeauna un avocat bun, niciodată să nu întreprinzi un act de violenţă împotriva unui funcţionar public, să nu te încrezi în nimeni, dacă nu e mafiot şi el şi un al cincilea principiu. Apariţia celui de al cincilea principiu este legat, probabil, de un eveniment memorabil din viaţa lui Alfonso Fiorello, care a avut loc la data de 22 octombrie 1931. Despre ce principiu este vorba?

Răspuns: să achite integral toate impozitele

Comentarii: Alfonso Fiorello este renumitul Al Capone, care a fost arestat pentru neachitarea impozitelor.

20. Victor Lusting a fost un infractor care a intrat în istorie inclusiv și pentru faptul că în anul 1925 a încercat să vândă unui grup de investitori Turnul Eiffel. Inițial, aceștia s-au arătat destul de sceptici, însă s-au lăsat convinși după ce Lusting a făcut ceva. Dar ce a făcut acesta?

Răspuns: A cerut mită

Comentariu: Lusting a cerut mită pentru a aranja afacerea cu administrația Parisului. Morala istoriei – nu cădeți în capcană, nu dați mită.

21. Probabil că majoritatea dintre voi au auzit despre afirmația lui Benjamin Franklin precum că ”Pe lumea asta nimic nu este sigur. Excepție făcând moartea și taxele.” Ca răspuns la această afirmație, republicanul Julius Caesar Watts a zis că ”Or fi moartea și taxele inevitabile, dar n-ar trebui să fie o …” Continuați citatul, de exemplu prin 3 cuvinte!

Răspuns: legătură între ele.

Comentariu: Unul dintre principiile impozitării este justețea.

22. Întrebare de memorie. Conform unei glume, el este ”Piramida lui Keops după achitarea impozitelor”. Numiți-l pe el prin 2 cuvinte!

Răspuns: Turnul Eiffel

23. Locuitorul Stockholmului, Das Gustavsson poate fi văzut des pe străzile orașului ocupându-se cu un lucru neobișnuit: din când în când plimbarea sa este întreruptă de un lătrat săritor, imitând abil lătratul diferitor rase de câini. După aceasta el tace, notând câteodată ceva în carnet și își continuă drumul de parcă nu s-ar fi întâmplat nimic. Făcând abstracție de dubiile dumneavoastră cu privire la starea sa psihologică, Gustavsson – este o persoană destul de normală, care primește pentru toate „nebuniile” sale bani buni. Ce determină el în așa mod?

Răspuns: Câinii neînregistrați

Comentariu: Stăpânii de câine care se eschivează de la plata impozitului pentru întreținerea câinilor.

24. Pe lângă biserica Old-North dintr-un oraş din Massachusets, SUA, s-a deschis un magazin ce comercializează o varietate destul de largă de produse. Practic ca peste tot în SUA, dacă veți procura ceva de acolo, veți achita impozit din vânzări. Totuşi, unul din produsele comercializate este scutit de taxe şi acest fapt se datorează unui eveniment ce a avut loc în 1773, și care a generat apariţia celui de al treilea partid în SUA (pe lîngă republicani şi democraţi), principalul moto al căruia este diminuarea taxelor şi impozitelor. Peste un minut, scrieţi despre ce produs este vorba.

Răspuns: ceai

Comentarii: Oraşul menţionat este Boston şi impozitul lipseşte în memoria evenimentului denumit „Partida de ceai de la Boston” din 16 decembrie 1773, în cadrul căreia s-a pledat pentru diminuarea impozitelor excesive, de la care a pornit, de fapt, revoluţia americană. Partidul este ”The Tea Party”.

*Invităm toată lumea să servească un ceai cu biscuiți* ☺

**Runda 3**

25. Organizatorii campionatului european de fotbal din anul 2000 anunțaseră foarte fericiți, după finisarea acestuia, precum că acesta ar fi fost primul campionat european de fotbal care a avut X. Conform clasificării, X poate fi atât material, cât și spiritual. Ce s-a înlocuit prin X?

Răspuns: Profit

26. Conform spuselor lui Constantin Brîncuşi, simplitatea este o X rezolvată. Max Baucus spunea că o X a taxei este o taxă în sine. Peste un minut, scrieţi ce este X.

Răspuns: Complexitate

27. În arhivele orașului maghiar Esztergom a fost găsit un document cu o vechime de peste 200 de ani, conform căruia unii locuitori ai orașului erau obligați să achite impozitul pe fum. Mijloacele obținute în așa mod erau folosite pentru întreținerea serviciului de pompieri. Cine dintre locuitorii orașului erau obligați să achite acest impozit?

Răspuns: fumătorii

28. Administrarea fiscală din Zambia a propus tribului Natumbi o amânare pentru un an la plata impozitelor, în cazul în care tribul se va muta mai aproape de oraș. Ce a determinat această generozitate?

Răspuns: cheltuielile pentru colectarea impozitelor depășesc încasările.

Comentarii: Un alt principiu al impunerii, menționat și în Codul fiscal, este randamentul impozitelor, care constă în perceperea impozitelor și taxelor cu minimum de cheltuieli, cît mai acceptabile pentru contribuabil

29. Impozitul perceput asupra ACESTORA a fost introdus în Marea Britanie la 32 decembrie 1695 şi a fost exclus în 1851. De fapt, acest impozit era un fel de „impozit pe bogăţie”. Pentru a diminua din obligaţia faţă de stat, multor locuitori ai Albionului le-au fost necesare cărămizi. Despre ce impozit este vorba?

Răspuns: pe geamuri (ferestre)

30. În anul 2009, era destul de populară ştirea care se referea la faptul că Diego Maradona doarme destul de rău înaintea jocurilor. Cînd autorul întrebării a aflat că în acelaşi an, fostului jucător de fotbal i s-a confiscat un cercel, a considerat că motivul adevărat al somnului deteriorat a fost această acţiune. În SUA, în cazul în care angajatul unei companii comunică despre un astfel de eveniment în cadrul companiei, poate să pretindă pînă la 30% din beneficiul efectiv încasat. Despre ce eveniment este vorba.

Răspuns: neachitarea impozitelor

Comentarii: Conform datelor Agenţiei fiscale italiene, Maradona datorează o sumă de bani bunicică statului italian, în timpul activităţii acestuia în cadrul clubului de fotbal „Napoli”. În anul 2009, lui Diego Maradona i s-a confiscat un cercel în valoare de 4000 euro, iar cu cîţiva ani mai devreme – un ceas „Rolex” în valoare de 10000 euro. Potrivit Constituției Republicii Moldova, art.58,  cetăţenii au obligaţia sa contribuie, prin impozite şi prin taxe, la cheltuielile publice.

31. Aceasta este o forma foarte deosebită de impozitare din partea statului. Ea nu necesită un aparat de casă, dar îi afectează pe toți, iar cel mai mult – pe producători. În trecut, pentru realizarea ei erau necesare unele cunoștințe din metalurgie, iar acum – din poligrafie. Numiți termenul despre care este vorba, dacă în calitate de sinonime pentru el, dicționarul ne oferă, de exemplu ”umflare” sau ”exces”!

Răspuns: inflație

32. Călătorul francez Antoine de Brunel scria că străinii veniți în Spania în sec.XVII se întâlneau cu reprezentanții puterii înainte de a trece vama. Lucrurile celor sosiți erau verificate și aceștia plăteau un impozit mic. Dar ce lucruri din valizele călătorilor erau percheziționate meticulos?

Răspuns: Cărțile.

Comentariu: Inchiziția căuta literatura interzisă. ”Indexul cărților interzise” a fost oprit în 1966 de către Ioan Paul al II-lea, existând peste 400 ani.

33. Potrivit ”Food and Agricultural Organization of the UN”, 18% din emisia globală de metan se datorează regimului alimentar vegetal și digestiei slabe a acestor animale, ceea ce duce, în mod direct, la încălzirea globală. Astfel, Japonia, Irlanda și Danemarca, de rînd cu alte state din UE, au implementat un impozit asupra acestor animale. Cu siguranță, impozitul existent în Moldova medievală nu a avut aceeași argumentație de implementare, dar este cert faptul că un astfel de impozit era unul din cele mai răspîndire în spațiul românesc. Peste un minut, scrieți despre ce animal este vorba?

Răspuns: Vaca

Comentariu: Văcăritul este o dare în bani percepută de domnie pe cap de vită.

34. În Imperiul Bizantin, încă din cele mai timpurii perioade și până în sec. VII inclusiv, au existat circa 21 tipuri de impozite directe: impozitul funciar, impozitul per capita etc. Exista și un astfel de impozit: dacă, în cadrul construcției, clădirea depășea plafonul de înălțime stabilit, se percepea o amendă, care a fost numit în popor ”impozit pe (cuvânt omis)”. Pe ce, dacă un astfel de impozit poate aplicat și cauzelor ”fragile” crizei financiare din 2007 pe plan mondial?

Răspuns: aer

Comentariu: Obiect al aplicării impozitelor în anul 2007 ar constitui ”baloanele de săpun”, care sunt, de altfel, destul de fragile și care și au stat la baza crizei menționate

35. După Războiul de 7 ani, multe provincii din Prusia erau la limita falimentului. Pentru a repara această situație, regele Frederic al II-lea a recurs la o măsură extraordinară. Astfel Silesia a primit-o pentru jumătate de an, iar Pomerania și Nemark – pentru doi ani. Ca rezultat, acestea și-au revenit la o stare similară cu cea de dinaintea războiului. Dar ce le-a dat regele?

Răspuns: scutirea de impozite

36. Într-un episod al unui desen animat american, eroul, pentru a nu îngheța tot repetă ”Eu întotdeauna achit impozitele”, ”Eu întotdeauna achit impozitele” … Nu vă întreb ce face el după fiecare propoziție rostită. Spuneți doar numele personajului!

Răspuns: Pinocchio

Comentariu: Evident că mințea, iar ca urmare bucățile de nas mergeau în foc. Întotdeauna achitați impozitele! :)